b'\n_START_ARTICLE_\nHelmut Eder\n_START_PARAGRAPH_\nHelmut Eder (26. joulukuuta 1916 \xe2\x80\x93 8. helmikuuta 2005) oli it\xc3\xa4valtalainen s\xc3\xa4velt\xc3\xa4j\xc3\xa4._NEWLINE_Eder syntyi Linziss\xc3\xa4. H\xc3\xa4n oli toisen maailmansodan aikana sotavankina, ja opiskeli vapauduttuaan Bruckner-konservatoriossa musiikin teoriaa ja orkesterin johtamista. Valmistuttuaan h\xc3\xa4n jatkoi opintojaan vuosina 1953-1954 opiskellen s\xc3\xa4velt\xc3\xa4mist\xc3\xa4 Carl Orffin johdolla. H\xc3\xa4n sai vaikutteita mm. Alban Bergilt\xc3\xa4, Johann Nepomuk Davidilta ja Gy\xc3\xb6rgy Ligetilt\xc3\xa4. Ederin tuotanto k\xc3\xa4sitt\xc3\xa4\xc3\xa4 monenlaista taidemusiikkia kamarimusiikista oopperoihin. _NEWLINE_Ederille my\xc3\xb6nnettiin uransa aikana It\xc3\xa4vallan valtionpalkinto ja Anton Bruckner -palkinto. H\xc3\xa4n kuoli Salzburgissa 88-vuotiaana.'